Utolsó simítások a volt megyeházán Szentesen
Változtatásokat kért a szentesi önkormányzat az eredeti tervhez képest az egykori megyeháza felújítása során, ezért nem tudta befejezni október közepére a kivitelezést a Délépítõ Rt. A munkák több mint kilencven százalékával végeztek eddig a kivitelezõk.
Korábban évente pályázott Szentes a teljesen lepusztult volt megyeháza megmentése érdekében, mígnem tavaly mintegy 800 millió forint állami támogatást nyert. Mint arról többször beszámoltunk lapunkban, a közbeszerzési eljárás lefolytatása után a Délépítõ Rt. nyerte el a kivitelezés jogát a fõtéri épület teljes rendbehozatalára. Az elmúlt év októberében elkezdõdhetett a beruházás, amelynek a befejezési határideje idén október 15-én lejárt.
A volt megyeháza kívülrõl szép látványt nyújt: megújult a tetõszerkezet, nyoma sincs az ütött-kopott vakolatnak, már az ablakok nagy részét is befestették. Mindezek pedig arra utalnak, hogy az utolsó simításokat végzi a kivitelezõ cég. Ezt megerõsítette lapunk érdeklõdésére Mészáros András, a Délépítõ generál-fõmérnöke, hozzátéve: a burkolási, festési munkák is a végéhez közelednek.
Az átadás határidejérõl egyelõre azért nem tudott nyilatkozni, mivel a megrendelõ, vagyis az önkormányzat az eredeti tervtõl eltérve jelentõs módosításokat kért az udvari részben és az emeleti díszteremnél. Az utóbbi helyen új szellõzõrendszert kértek beszerelni, annak érdekében, hogy a korábbi elképzeléssel ellentétben még praktikusabban alakítsák ki azt a teret, ahol a konferenciaközpont mûködik majd. A megrendelõ által kért változtatások kivitelezésérõl folyamatos az egyeztetés a szerzõdött felek között.